Diari Oficial de la Generalitat Valenciana


Sumari del DOGV 4983, del 12-04-2005 (2005/3788)

ACORD de 8 d'abril de 2005, del Consell de la Generalitat, pel qual s'amplia el capital social i es modifiquen els Estatuts socials de la mercantil Projecte Cultural de Castelló, SA.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3788


Data del document
:   08-04-2005

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

 Descriptors 

:   * empresa pública
    * reglament intern
    * ampliació de capital
    * legislació
    * capital social

ACORD de 8 d'abril de 2005, del Consell de la Generalitat, pel qual s'amplia el capital social i es modifiquen els Estatuts socials de la mercantil Projecte Cultural de Castelló, SA. [2005/M3788]
  
El Consell de la Generalitat, en la reunió del dia 8 d'abril de 2005, va adoptar l'acord següent:
  
Per mitjà del Decret 203/1997, d'1 de juliol, el Consell de la Generalitat va crear la societat Projecte Cultural de Castelló, SA, com a empresa pública de la Generalitat.
  
El Text Refós de la Llei de Societats Anònimes, aprovat pel Decret Legislatiu 1.564/1989, de 22 de desembre, establix, en els articles 144 i 152, que tant la modificació dels Estatuts com l'ampliació del capital social correspon acordar-les a la Junta General d'Accionistes.
  
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels Estatuts de la societat com l'ampliació del seu capital social.
  
Per tot això, el Consell de la Generalitat, constituït en Junta General d'Accionistes, amb el caràcter d'universal, de la mercantil Projecte Cultural de Castelló, SA, accepta, per unanimitat, els punts següents de l'orde del dia per a la reunió:
  
Primer
  
Ampliació del capital social de la mercantil en dos milions cent setanta-huit mil sis-cents seixanta-huit euros i cinquanta cèntims (2.178.668,50 €), per mitjà de l'emissió de 725 noves accions nominatives, les que van de la número 2.811 a la número 3.535, ambdós inclusivament, de 3.005,06 euros de valor nominal cada una, de la mateixa sèrie i classe que les ja existents.
  
Segon
  
Modificació de l'article 7 dels Estatuts socials, a través de la qual es fixa el capital social en deu milions sis-cents vint-i-dos mil huit-cents huitanta-set euros i deu cèntims (55.007.372,10 €), dividit en 3.535 accions nominatives de 3.005,06 euros de valor nominal cada una.
  
Tercer
  
Autorització al president i al secretari del Consell d'Administració per a realitzar els actes necessaris per a l'execució d'allò acordat en la reunió. A l'efecte s'atorgaran, si calen, les escriptures públiques corresponents i s'instarà a inscriure-les en el Registre Mercantil.
  
Quart
  
Autorització al secretari del Consell d'Administració de Projecte Cultural de Castelló, SA, per a certificar el contingut de l'acta de la Junta Universal d'Accionistes i els acords presos.
  
Es troben presents tots els socis de la societat ja que, pel fet de tractar-se d'una empresa pública de la Generalitat, esta n'és l'únic soci.
  
Després de la deliberació oportuna i no havent-hi intervencions la constància de les quals se sol·licite, el Consell de la Generalitat, en la seua condició de Junta General d'Accionistes, amb el caràcter d'universal, per unanimitat
  
ACORDA
  
Primer
  
Ampliar el capital social en dos milions cent setanta-huit mil sis-cents seixanta-huit euros i cinquanta cèntims (2.178.668,50 €), per mitjà de l'emissió de 725 noves accions nominatives de 3.005,06 euros de valor nominal cada una, de la mateixa sèrie i classe que les ja existents.
  
Este augment de capital l'ha de subscriure íntegrament l'únic soci de la societat, i s'ha de desemborsar per mitjà d'aportacions dineràries en efectiu, d'acord amb el calendari següent:
  
El 100% de l'ampliació del capital social, és a dir, 2.178.668,50 euros, corresponents al 100% del valor nominal de totes i cada una de les accions de nova emissió subscrites, és a dir, 3.005,06 euros per acció, immediatament després d'aprovada l'ampliació.
  
Segon
  
Donar una nova redacció a l'article 7 dels Estatuts socials, una vegada desemborsat el 100% del valor nominal de totes i cada una de les accions de nova emissió subscrites, amb el següent text íntegrament substitutiu de l'anterior:
  
«Article 7. Capital social i accionariat
  
El capital social és de deu milions sis-cents vint-i-dos mil huit-cents huitanta-set euros i deu cèntims (78.043.355,10 €), dividit en 3.535 accions nominatives de tres mil cinc euros i sis cèntims de valor nominal cada una, íntegrament subscrites i desemborsades.
  
Les accions es troben numerades correlativament del número 1 al 3.535, ambdós inclusivament.
  
En representació d'estes accions s'emetrà un títol múltiple».
  
Tercer
  
Facultar expressament el president i el secretari del Consell d'Administració perquè qualsevol d'ells, solidàriament i de forma indistinta, comparega davant de notari i eleve a públics, si cal, els acords anteriors, i els declare executats, i done una nova redacció a l'article 7 dels Estatuts socials, realitzant a l'efecte les manifestacions que foren necessàries. Se'ls faculta, així mateix, per a atorgar escriptures de rectificació o esmena de l'elevació a públic dels acords socials, així com per a realitzar totes les gestions que siguen necessàries a fi d'inscriure'ls en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords presos.
  
Estos acords es transcriuen literalment.
  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Projecte Cultural de Castelló, SA.
  
El present acord es publicarà en el Diari Oficial de la Generalitat Valenciana.
  
València, 8 d'abril de 2005
  
La consellera secretària del Consell de la Generalitat, per substitució,